
AVIZ
asupra propunerii legislative privind achiziţionarea unor bărci cu motor în localităţile care au avut de suferit în urma inundaţiilor
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind achiziţionarea unor bărci cu motor în localităţile care au avut de suferit în urma inundaţiilor, trimisă cu adresa nr. P.l.-X 678 din 21 decembrie 2005, înregistrată  sub nr.31/1158 din 22.12.2005.

Senatul a respins propunerea legislativă în şedinţa din 15 decembrie 2005.



Camera Deputaţilor este Cameră decizională.
Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă supusă avizării, expunerea de motive, avizul favorabil cu observaţii şi propuneri al Consiliului Legislativ nr.594/25.05.2005 şi punctul de vedere negativ al Guvernului României nr.2383 din 04.10.2005  în şedinţa din 15 februarie 2006.
În urma dezbaterilor, comisia a hotărât, cu unanimitate de voturi, avizarea negativă  a  propunerii legislative, întrucât nu sunt respectate prevederile  actelor normative în vigoare, respectiv Legea nr.481/2004 privind protecţia civilă,  Ordonanţa de urgenţă a Guvernului nr.21/2004 privind Sistemul Naţional de Management al Situaţiilor de Urgenţă, aprobată cu modificări şi completări prin Legea nr.15/2005 şi Ordonanţa Guvernului nr.88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă.


În raport de obiectul şi conţinutul său, proiectul de lege face parte din categoria legilor ordinare.

